സഞ്ജു സാംസണിന്റെ ഒറ്റയാള് പോരാട്ടവും പാഴായി ദില്ലിയോട് തോറ്റ രാജസ്ഥാന്റെ നില പരുങ്ങലില് ദുബായ്: ക്യാപ്റ്റന് സഞ്ജു സാംസണിന്റെ ഒറ്റയാള് പോരാട്ടവും രാജസ്ഥാനെ വിജയത്തിലേക്ക് നയിച്ചില്ല.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ദില്ലി ക്യാപിറ്റല്സിനെതിരെ രാജസ്ഥാന് റോയല്സിന് 33 റണ്സിന്റെ തോല്വി. 155 റണ്സ് വിജയലക്ഷ്യം പിന്തുടര്ന്ന രാജസ്ഥാന് 126 റണ്സ് കുറിക്കാനെ സാധിച്ചുള്ളൂ. 53 പന്തില് 70 റണ്സെടുത്ത് സഞ്ജു പുറത്താകാതെ നിന്നെങ്കിലും രാജസ്ഥാനെ വിജയതീരത്തെത്തിക്കാന് സാധിച്ചില്ല. മഹിപാല് ലാംറോര് 19 ഒഴികെ മറ്റാരും സഞ്ജുവിന് കാര്യമായ പിന്തുണ നല്കാത്തതിനാല് രാജസ്ഥാന് തോല്വി നേരിടുകയായിരുന്നു. ദില്ലിക്കായി ആന്റിച്ച് നോര്ക്യ രണ്ടു വിക്കറ്റു വീഴ്ത്തിയപ്പോള് അവേഷ് ഖാന്, രവിചന്ദ്രന് അശ്വിന്, കഗീസോ റബാഡ, അക്ഷര് പട്ടേല് എന്നിവര് ഓരോ വിക്കറ്റു വീതം സ്വന്തമാക്കി. നേരത്തെ, ടോസ് നഷ്ടപ്പെട്ട് ആദ്യം ബാറ്റു ചെയ്ത ദില്ലി ആറു വിക്കറ്റ് നഷ്ടത്തിലാണ് 154 റണ്സെടുത്തത്. ജയത്തോടെ ചെന്നൈ സൂപ്പര് കിംഗ്സിനെ രണ്ടാം സ്ഥാനത്തേക്ക് പിന്തള്ളി ദില്ലി പോയിന്റ് പട്ടികയിലെ ഒന്നാം സ്ഥാനം തിരിച്ചുപിടിച്ച് പ്ലേ ഓഫ് ബര്ത്തും ഉറപ്പിച്ചു. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona